Uitdrukking: Nie vir koue pampoen skrik nie | Maroela Media
Nie sommer bang word nie
Hier is moontlik twee uitdrukkings aan bod: Nie vir ‘n koue pampoen skrik nie en dan gewoon Nie vir koue pampoen skrik nie.
In antieke Brittanje was daar ‘n bygeloof onder die Kelte dat die siele van mense wat in die voorafgaande jaar gesterf het, op 31 Oktober (Halloweendag) in verskillende gedaantes verrys, met die lewendes meng en ‘n liggaam soek om in te neem. Hulle het dus vure gemaak om dié gedrogte af te skrik. Die pampoenspook het simbool daarvan geword.
Dit kan dus wees dat niemand vir daardie koue pampoen geskrik het nie (al was daar ‘n kers in). Nie skrik vir koue pampoen nie kan dan bloot beteken om nie vir ‘n essensieel onskadelike ding te skrik nie.
‘n Pampoenspook is ‘n uitgeholde pampoen met gate wat oë, neus en ‘n mond voorstel en wat gewoonlik ‘n kers binne-in het om dit spookagtig te laat lyk.